Zimbelkraut

Heidelberjer-Schloß-Kraitche 250pxHeidelberjer-Schloß-Kraitche Syschdematik   Asteride   Euasteride I Unnerklass:  Roseähnlische (Rosidae) Ordnung:  Libbebliedeardische (Lamiales) Familje:  Wegerischgewächse (Plantaginaceae) Gaddung:  Zymblkraider (Cymbalaria) Biologischi Nomenklatur Cymbalaria muralis
G. Gärtner, B. Mey. un Scherb, 1800 250pxGBIFGBIF.org (26 May 2018) GBIF Occurrence Download https://doi.org/10.15468/dl.85brwi Cymbalaria muralis P.Gaertner, B.Meyer & Scherb.


Des Heidelberjer-Schloß-Kraitche (Cymbalaria muralis, frieher: Linaria cymbalaria) is e Bliedeplånz wu gern in Mauerritze wachst. Grad uff-m Heidelberjer Schloß ka-ma-s finne un doher hot-s aa soin Nåme.

 Plånzebeschreiwung 

Des Heidelberjer-Schloß-Kraitche is e mehrjährische un, wie da Nåme schun sescht, kraudische Plånz mit bis zu 60 cm långe, foine Schdengl, wu kleddare odder runnerhänge. Di Bliede sin monosymmedrisch (des heeßt schbigglsymmedrisch) un hawwe hellvioledde Faabtään, mid geelem Gaume. Bliehe duds långe Zeit im Johr, vor allem awwer vum Juni bis-m Sebdember.

Di Blädder sin braid gelabbt, mit zugschbitzde Labbe. Di Schdengl un di Unnerseide vun de Blädder sin oft purpurfarwisch.

 Lewensraum 

Des Heidelberjer-Schloß-Kraitche is da änzische Verdreder aus da Gaddung vun de Zymblkraider, wu in Deitschlånd wachst. Urschbringlisch schdammt-s awwer, wie soi Verwåndte aus da selwe Gaddung aa, aus-m Middlmeergebiet. Vun Nadur aus kummt-s in de Felse vun Gebirge in Nordidalje un da närdlische Adria vor. Ugfähr im seschzähnde Jahunnert hot ma-s als Zier- un Heilplånz in Middleiroba oigfiehrt. Hait ka-ma-s weldweit in Felse un in Mauerritze finne.

Des Heidelberjer-Schloß-Kraitche mag Fels- un Mauerritze mid-are gewisse Feichdischkeit an waame, halbschaddische bis sunnische Schdåndorde. S kummt vun da colline bis zur unnermontane Heheschduf vor. Noch-em Ellenberg is es e Åzaijerplånz fä Halblischt, Wäame un mäßisch schdiggschdoffreische Schdåndorde mit-are subozeånische Verbreidung.

Heit verwendt ma-s gern in Schdåågädde un zur Verzierung vun Mauare im Gadde.

 Ekologie 

Di Bliede werre vun Biene un Schwebfliege beschdaibt. Noch da Befruchdung hot des Kraut gånz eijene un indressånde Eijeschafde: Wann da Fruchtschdiel ausgewachse is, schbringe an jedare Fruchtkabsl drei Klabbe uf un di Såme werre freigestzt. Awwer net alle. Da ledschde bleibt noch fescht hogge. Dånn biegt sisch di Fruchd vum Lischt fort un wachst dodemit, wann meglisch, in Fels- odder Mauerritze noi. Denn Vorgång heeßt ma Phototropismus. Doduajsch kånn da Såme glei ginschdische Bedingunge finne, an-eme geeigende Schdåndort zu keime.

 Verwendung un Heilwirgung 

Des Heidelberjer-Schloß-Kraitche wirkt enzindungshemmend un loßt Wunde besser heile. Di Vidamin-C-reische Blädder mid ihrm leischd schaafe Gchmagg ka-ma in Salade un Subbe verwenne. Frieher hot ma mi-da Plånz aa gfärbt.

 Bemergung zur Syschdematik 

Di Zuordnung is net oihaitlisch. Newa da Familje vun de Wegerischgewächse (Plantaginaceae) wärd-s deilweis aa in di Familje vun de Braunworzgewächse bzw. Racheblietler (Scrophulariaceae) odder selli vun de Ehrepreisgewächse (Veronicaceae) gschdellt.

 Lidaradur 

H. Ellenberg: Vegetation Mitteleuropas mit den Alpen. 5. Ufflag, Ulmer-Verlag, 1996 
R. Düll un H. Kutzelnigg: Taschenlexikon der Pflanzen Deutschlands. 6. Ufflag, Quelle & Meyer-Verlag, 2005, ISBN 3-494-01397-7 
Margot Spohn un Marianne Golte-Bechtle: Was Blüht den da? Enzyklopädie, Kosmosverlag, 2005 
Schmeil-Fitschen: Die Flora von Deutschland interaktiv, ISBN 3-494-01368-3
Südhessisches Wörterbuch, Bånd 3, H - Ksch, 1977 (Online-Version

 Indernetseide 

Bai www.heilkraeuter.de
Bai „Botanik im Bild / Flora von Österreich“
Bai „Blumen in Schwaben“

Kategorie:Butonik